google/wiki40b huggingface dataset:
Sarnakilbis

Sarnakilbis (ladina scutum loreale ka scutum frenale, sün loreale;frenale) on paljudel soomuselistel pead katva naha soomus.
Sarnakilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel.

Madudel

Madudel on harilikult üks sarnakilbis ja see paikneb, külje pealt vaadatuna, ninakilbise ja silmaeesse kilbise vahel. Sarnakilbise morfoloogiat ja kirjeldust kasutatakse maoliste klassifikatsioonil.
Christian Kelch

Noorus

Christian Kelchi isa oli Gottfried Kelch. Christian Kelch käis 1668–1675 koolis Stettinis. Pärast sõja puhkemist Rootsi ja Brandenburgi vahel jätkas ta õpinguid Berliinis.
1678 astus ta Frankfurdi ülikooli, kus õppis peamiselt ajalugu. 1679 astus Kelch Rostocki ülikooli, kus võttis osa ka August Vareniuse ja Michael Cobabusi teoloogialoengutest.

Pastorina

Rahalise kitsikuse tõttu pidi Kelch oma õpingud katkestama ning siirdus 1680. aasta mais Liivimaale, et seal teenistust leida. Kaks aastat töötas ta Põltsamaa pastori Andreas Forseliuse (1637–1678) ja hiljem Laiuse pastori Reiner Brockmann noorema (1640–1704) laste koduõpetajana. Seal omandas ta väga hea eesti keele. Nagu tema eeskuju Reiner Brockmann vanem (1609–1647), nii hoolitses ka Kelch talupoegade haridustaseme tõstmise ja kirikutöös eesti keele kasutamise eest.
1682 sai Christian Kelch Järva-Jaani pastoriks. Ta asutas seal ühe esimestest maarahvale mõeldud koolidest. 1697 nimetati ta Viru-Jaagupi pastoriks. Ta kritiseeris Liivi- ja Eestimaa talurahva halba kohtlemist baltisaksa härrasrahva poolt.
Põhjasõja puhkemisel muutus tema kihelkond sõja tallermaaks. 1706 nimetati Kelch praostiks.
1710. aastal nimetati Christian Kelch Tallinna Niguliste koguduse ülempastoriks. Kuid ta suri veel enne ametisse asumist sama aasta detsembris Tallinnas katku. Ta on maetud Niguliste kiriku lõunaküljel oleva pärna alla.
Alain Corbin

Alain Corbin (sündinud 1936) on prantsuse ajaloolane, kes tegeleb peamiselt 19. sajandi uurimisega. Ta on Sorbonne'i ülikooli emeriitprofessor.
Corbin on tuntud oma uuenduslike meetodite ja valitud temaatika poolest: ta on uurinud tunnete, lõhnade, prostitutsiooni ja helitajumise ajalugu. Osaliselt võib tema teoseid liigitada ka mikroajaloo alla kuuluvateks.
Paul Hindemith

Paul Hindemith (16. november 1895 Hanau – 28. detsember 1963 Frankfurt) oli saksa uusklassitsistlik helilooja ja dirigent.
Ta on loonud 9 ooperit, 4 balletti, 4 sümfooniat, kooriteoseid ja kammermuusikat.
1908 alustas viiuli- ja kompositsiooniõpinguid Frankfurdis. Aastail 1915–1923 oli ta Frankfurdi Ooperi orkestri kontsertmeister. 1922–1929 mängis ta Amar-kvartetis altviiulit.
1940 emigreerus ta Ameerika Ühendriikidesse, kuid tuli 1953 Saksamaale tagasi.
Pärast 1957. aastat tegutses peamiselt dirigendina.
Jakob Ploompuu

Jakob Ploompuu (11. oktoober 1872 Koitjärve, (Kõvasool) Kolga vallas – 13. november 1948 Koitjärve, Kolga vald) oli eesti ajakirjanik, raamatukaupmees ja kirjastaja. 
Ploompuu sündis popsitalu paljulapselises peres. Algul õppis Kolga-Hirvli külakoolis 3 aastat, hiljem veel edasi õppinud 1 aasta Tallinnas Derjagini vene eraalgkoolis. Täiendavalt käis Soomes Rahvaülikooli ja Helsingi Ülikooli suvekursustel. Omal käel õppis ära soome keele ja hiljem ka ungari keele.
Nooruses töötas isatalus ja käis juhutöödel. Hiljem hakkas tegema esimesi katsetusi soomekeelsete näidendite tõlkimisega. 1898. aastast töötas Tallinnas ajalehes Eesti Postimees ja Tartus ajakirja Põllumees ning 1899 ajalehe Postimees toimetuses. 1896–1916 andis välja almanahhi Rahva Leht kokku 28 vihikut ning 1904–1939 mitmesuguseid kalendreid. 1900. aasta novembris avas omanimelise kirjastuse ja raamatupoe Tallinnas Nunne tänavas ja avas 1905. aastal selle juures laenuraamatukogu. Aastatel 1902–1920 andis välja pilkelehti – Meie Mats (1902–1906) 1906. aastal, kui Jakob Jaason (pseud. Meie Mats) enam Jakob Ploompuuga enam koostööd ei teinud ja jäi ainult Meie Matsi juurde, hakkas Jakob Ploompuu välja andma konkureerivaid erinimelisi "Matse". Kui ajakirja müük ei läinud hästi, tuldi ta välja järjekordse uue "Matsiga" ja nende erinumbrite ja lisadega. - Uus Meie Mats (1906), Päris Meie Mats (1907), Matside Mats (1907), Sakste Mats (1908), Matsi poeg Ats (1908), Vana Meie Mats (1914–1920). Lisaks Töörahva Liidu häälekandjaid Paljas Tõde (1922–23) ja Tööliit (1923–1926). Kirjastas algupärast ja tõlkeilukirjandust, õpikuid, sõnaraamatuid, näidendeid ja eriti lastekirjandust, kokku oli kirjastanud üle 600 raamatu. Koostanud emakeeleõpikuid ja „Tarviliku Saksa-Eesti sõnaraamatu” (1902). Ploompuu oli ka viljakas tõlkija (peamiselt soome keelest) ja käsiraamatute autor. 1930. aastate lõpul sattus Ploompuu majandusraskustesse ja oli sunnitud oma ärilise tegevuse lõpetama. 1907. aastal võttis isalt üle Laane talu, kus tegutses põllumehena kuni oma elu lõpuni 1948. aastani.
Jakob Ploompuu oli asutava kogu asendusliige alates 12.03.1920.
Jakob Ploompuu on maetud Kuusalu kalmistule.

Isiklikku

Tema vend oli Asutav Kogu liige ja põllumajandustegelane Juhan Ploompuu, õde oli eestluse hoidja Soomes Madlena (Leeni) Vesterinen, väimees kunstnik Eerik Haamer ning minia kunstnik Imbi Ploompuu.
Tsink (muusikainstrument)

Tsink (saksa keeles Zink, itaalia keeles cornetto, inglise keeles cornett) on puhkpill, mis oli tavaline keskaja, renessansi ja baroki muusikas, eriti aastatel 1500–1650.
Tsinke valmistati tavaliselt puidust, harvemini ka elevandiluust.
Vastavalt Hornbosteli-Sachsi muusikainstrumentide liigitusele kuulub tsink kui kausshuulikuga kromaatiline sõrmeaukudega trompet (Grifflochtrompete) aerofonide rühmas huulheliliste aerofonide (Lippenton-Aerophone) ehk vaskpuhkpillide (Blechblasinstrument) klassi.
Tsingil ei ole midagi tegemist ventiilidega kornetiga.
Alkmene

Alkmene (ladina keeles Alcmena, Alcummena) oli vanakreeka mütoloogias Amphitryoni abikaasa ning Heraklese ja Iphiklese ema.
Alkmene isa oli Mükeene kuningas Elektryon, kes oli Perseuse poeg. Tema emaks on nimetatud Anaxot, ent Anaxo on teiste allikate järgi hoopis Alkmene meheõde.
Alkmenel oli 9 venda, kellest 8 langesid sõjas tafide vastu. Alkmenele tuli kosja tema onupoeg Amphitryon, ent Alkmene ei tahtnud temaga abielluda enne, kui vendade surma eest on kätte makstud. Amphitryon tegi seda ja nad abiellusid.
Amphitryon tappis kogemata Elektryoni. Võimu haaras Alkmene alaealise venna Likymniose eest nende onu Sthenelos, kes pagendas Amphitryoni. Nad rändasid Teebasse, kus Amphitryonile anti armu.
Zeus võttis endale Amphitryoni kuju ning sigitas Alkmenega surematu Heraklese. Samal ööl sigitas õige Amphitryon temaga sureliku Iphiklese, kes sündis päev hiljem. Mõne allika järgi olid Amphitryon ja Alkmene ka Eurydike vanemad.
Pärast oma mehe surma abiellus Alkmene mõne allika kohaselt Kreeta valitseja Rhadamanthysega, ent teiste allikate järgi toimus see alles allmaailmas, sest Rhadamanthys oli surnute hingede üle kohtumõistja.
Alkmene järgi on nimetatud asteroid 82 Alkmene.
Nasta Pino

Nasta Pino (1. juuli 1934 Mikitamäe vald, Petserimaa – 15. detsember 2017) oli eesti kirjanik ja ajakirjanik.
Pino sündis taluperes üheksanda lapsena. 
Ta lõpetas Tartu Riikliku Ülikooli ajakirjanduse erialal 1958. aastal. 
Ajakirjanikutööd alustas ta kirjandusliku kaastöölisena Elva ajalehes Uus Tee. Ta töötas aastakümneid Eesti NSV hinnatuimas ajalehes Edasi, olles tunnustatud põllumajandusajakirjanik.

Looming

Tema sulest on ilmunud romaanid "Ja andke meile andeks meie võlad" (1994), "Vaikne on" (2000), "Suvekurbus" (2003) ja „Trepikoda“ (2014), samuti hulk lühiproosat ning mälestused („Seal, kus rukkiväli“ (2011), mis 2013. aastal pälvis Rukkiräägu auhinna).

Isiklikku

Tema õde oli rahvaluuleteadlane Veera Pino ja poeg ajakirjanik Jüri Pino.
Randolphi maakond (Illinois)

Ajalugu

Maakond moodustati 1795. aastal.
Tiit Helmja

Sõudmine

182 cm, 80 kg
Alustas sõudmistreeninguid 1960 Pärnu Dünamos Evi Lepiku juhendamisel ning jätkas 1963 Mihkel Leppiku õpilasena, aastast 1965 treenis Moskva treenerite Mihhail Plaksinini ja Arkadi Nikolajevi käe all.
Peeter Kraus

Peeter Kraus (15. september 1905 Helme, Valgamaa – 14. november 1979) oli Eesti sõjaväelane (kapten).
Ardo Arusaar

Saavutused

Kuuekordne Eesti meister Kreeka-Rooma maadluses (2010, 2011. aastal absoluutkaalus ja 2010, 2012. aastal kehakaalus 96 kg. 2014 ja 2015. aastal kehakaalus 98 kg).
2007. aasta Eesti meistrivõistlused – 2. koht;
2009. aasta Eesti meistrivõistlused – 2. koht
Saavutas 2012. aasta Londoni olümpiamängude valikturniiril Sofias Kreeka-Rooma maadluses kehakaalus 96 kg teise koha ja tagas sellega Eestile pääsme olümpiamängudele poolraskekaalus.
2012. aasta Londoni olümpiamängudel saavutas Arusaar Kreeka-Rooma maadluses poolraskekaalus 8. koha. Arusaar võitis esimeses matšis Venezuela maadleja Caraballo Cabrera vastu 2-0. Teises matšis oli tema vastaseks 2011. aasta Euroopa meister ja 2010. aasta MM-il hõbemedali võitnud Valgevene maadleja Timofei Dzejnitšenko kellele Arusaar kaotas 1–2.

Maailmameistrivõistlused Kreeka-Rooma maadluses

2007. aasta –  Peking kehakaalus 84 kg – 16. koht (osavõtjaid 31) (juuniorid);
2008. aasta –  İstanbul kehakaalus 84 kg – 18. koht (osavõtjaid 30) (juuniorid);
2009 Hering  kehakaalus 84 kg – 16. koht (osavõtjaid 33);
2011 İstanbul  kehakaalus 96 kg – 29. koht (osavõtjaid 43);
2014 Taškent  – 8. koht (98 kg) (osavõtjaid 29)

Euroopa meistrivõistlused Kreeka-Rooma maadluses

2004. aasta –  Albena kehakaalus 63 kg – 11. koht (osavõtjaid 23) (kadetid);
2007. aasta –  Belgrad kehakaalus 84 kg – 5. koht (osavõtjaid 25) (juuniorid);
2008. aasta –  Košice kehakaalus 84 kg – 3. koht (osavõtjaid 24) (juuniorid);
2010 Bakuu  kehakaalus 96 kg – 12. koht (osavõtjaid 20);
2011 Dortmund  kehakaalus 96 kg – 12. koht (osavõtjaid 24);
2014 Vantaa  kehakaalus 98 kg – 20. koht (osavõtjaid 25)

OM valikturniir

2008 Rome-Ostia  – 28. koht (osavõtjaid 35);
2012 Sofia  – 2. koht (osavõtjaid 18);

Rahvusvahelised turniirid

Põhjamaade meistrivõistlused
2005. aasta  – 3. koht (kadett)
2006. aasta  – 3. koht (juunor)
2007. aasta  – 1. koht (juunor)
2009. aasta  – 4. koht;
2011. aasta  – 2. koht.
Golden Grand Prix
2011. aasta  – 13. koht (96 kg);
2012. aasta  – 15. koht (96 kg).
Grand Prix of Germany 
2008. aasta – 5. koht;
2012. aasta – 3. koht;
2014. aasta – 5. koht.
Herman Kare Tournament 
2008. aasta – 1. koht;
2011. aasta – 1. koht;
2012. aasta – 3. koht;
2013. aasta – 6. koht.
Vantaa Painicup 
2010. aasta – 1. koht.
2013. aasta – 1. koht.
Arvo Haavisto Cup 
2010. aasta – 1. koht
Wladyslaw Pytlasinski Cup 
2009. aasta – 5. koht;
2010. aasta – 3. koht;
2011. aasta – 32. koht.
Dan Kolovi ja Nikola Petrovi nimeline turniir  
2014. aasta – 3. koht
Ivan Poddubnõi mälestusvõistlused  
2012. aasta – 3. koht.
Kristjan Palusalu mälestusvõistlused  
2007. aasta – 2. koht;
2008. aasta – 15. koht;
2010. aasta – 1. koht;
2012. aasta – 1. koht;
2013. aasta – 1. koht.
Georg Lurichi mälestusvõistlused 
2006. aasta – 3. koht;
2007. aasta – 3. koht;
2009. aasta – 1. koht;
2011. aasta – 1. koht.
Peeravaara

Peeravaara (põhjasaami Bearanibba) on mägi Soomes Lapimaa läänis Lapi maakonnas Enontekiö vallas Peerast umbes 5 km kirdes ja Ailakkajärvist umbes 2 km lõunas, maanteest valtatie 21 umbes 5 km ida pool. Geograafilised koordinaadid on 68°55' N, 21°9' E.
Kõrgus on 933 m.
Lea Vene

Lea Vene (1989. aastani Kiis; sündinud 16. juulil 1965 Tallinnas) on Eesti korvpallur.
Tema abikaasa Priit Vene on korvpallitreener ja endine korvpallur. Tema pojad Siim-Sander Vene ja Kent-Kaarel Vene on samuti korvpallurid.
Kamalutäis

Kamalutäis (ka: kamal; lõunaeesti murretes ruhim, ruhimik, ruhimetäis, ruhik) on rahvapärane mahumõõt, mis tuleneb kahe kõrvuti kokkupandud kumera pihu mahutavusest. Kamaluga mõõdeti tavaliselt mingit puisteainet (nt teravilja).
Ligikaudse mõõduna kasutatakse kamalutäit ka tänapäeval: nt toidu valmistamisel mingi komponendi koguse määramisel.
Aleksander Bobkowski

Aleksander Bobkowski (5. jaanuar 1885 – 1. märts 1966) oli Poola sõjaväelane, poliitik, insener.
2. juunil 1935 tehti otsus, anda talle Eesti Kotkaristi I klassi teenetemärk.
Polünomiaalne regressioon

Polünomiaalne regressioon (polynomial regression) on statistikas regressioonanalüüsi meetod, kus sõltumatu muutuja x ning sõltuva muutuja y seos avaldatakse kui kaalutud summa x üheliikmelistest polünoomidest. Kuigi polünomiaalne regressioon võimaldab muutujate x ja y vahele mittelineaarset seost, kuulub see lineaarregressiooni alla, kuna üksliikmete kordajad on lineaarsed. Sellel põhjusel saab kordajate leidmiseks kasutada lineaarregressiooni kordajate leidmise meetodeid, näiteks vähimruutude meetodit.

Parameetrite leidmine

Polünomiaalse regressiooni kui lineaarregressiooni erijuhu parameetrite leidmiseks saab kasutada erinevaid meetodeid. Enim on levinud vähimruutude meetod, nimetatud ka kui tavaline vähimruutude meetod. Vähimruutude meetodi kohaselt valitakse lahend hälvete ruutude summade minimeerimise kaudu. Selleks arvutatakse seost iseloomustavatest punktidest kauguste ruudud leitud seosest ning liidetakse need kokku. Seda protsessi erinevate parameetritega korrates leitakse lahend, mis erineb tegelikest andmetest võimalikult vähe. Kuna hälbed tõstetakse ruutu, võivad üksikud regressioonikõverast kaugel asuvad punktid oluliselt mõjutada regressioonikõvera parameetrite väärtusi. Sellised punktid võivad tähistada vigaseid sisendandmeid, aga ka ebasobivat regressioonikõverat.
Madis Müller

Madis Müller (sündinud 20. jaanuaril 1977 Tallinnas) on Eesti majandustegelane, Eesti Panga president.

Haridus

1984–1995 õppis Madis Müller Tallinna 54. keskkoolis, 1993–1995 Mainori Majanduskoolis ja 1995–1999 Estonian Business Schoolis, kus kaitses bakalaureusekraadi rahvusvahelise ärijuhtimise, panganduse ja rahanduse alal. 2000-2002 õppis ta CFA instituudis, kus omandas Chartered Financial Analysti litsentsi. 2004–2006 õppis Müller USAs George Washingtoni Ülikoolis, kus omandas teadusmagistri kraadi rahanduses.

Töö

1998–1999 töötas Müller PricewaterhouseCoopersi Tallinna harus rahanduskonsultandina. 1999–2002 oli ta Eesti rahandusministri ja 2002–2003 peaministri Siim Kallase majandusnõunik. 2003–2006 töötas ta Maailmapanga Põhjamaade ja Balti harus tegevdirektori nõunikuna. 2006–2011 oli ta International Financial Corporationis aktsiainvesteeringute portfellijuht ning 2011. aastal sai temast Eesti Panga asepresident.
Müller on või on olnud Euroopa Keskpanga järelevalvenõukogu liige, tagatisfondi nõukogu liige, finantsinspektsiooni nõukogu liige ning esindanud Eesti Panka rahvusvahelistes foorumites.
Alates 7. juunist 2019 on ta Eesti Panga president.

Isiklikku

Madis Müller on abielus, tal on kaks poega.
Sahtlissekirjutatu

CD 2

1. Paanika (WhiteBwoy Remix) 2. Sõnu Pole Vaja (Aeglane Mix) 3. Sõnu Pole Vaja (Bootleg Bangers Remix) 4. Sõnu Pole Vaja (Cosmic Overdrive Remix) 5. Sõnu Pole Vaja (Lenny LaVida Remix) 6. Hasart (WhiteBwoy Remix) 7. Tugevam (WhiteBwoy Remix) 8. Vii Mind Endaga (WhiteBwoy Remix) 9. Võid Tulla Minuni (Speakerstyle) 10. Reveal Yourself (Alex Megane Remix) 11. Reveal Yourself (WhiteBwoy Remix) 12. Koopia (WhiteBwoy HHC Remix) 13. II Dimensioon (WhiteBwoy Remix) 14. Transit (2.0 Turbodiisel Mix) 15. Hard (WhiteBwoy Dubstep Remix)
Puiga raamatukogu

Puiga raamatukogu on raamatukogu Võru maakonnas Võru vallas Puiga külas.
Raamatukogu juhataja on Maire Noormaa.

Ajalugu

Raamatukogu alustas tegevust 1918. aastal kui Kasaritsa Haridusseltsi raamatukogu.
1946. aastast alates kandis raamatukogu Kasaritsa valla rahvaraamatukogu nime ning 1947. aastal koliti Kasaritsa vallamajja eraldi ruumi.
1950. aastast sai nimeks Vana-Kasaritsa külaraamatukogu.
1994. aastal avati laenutuspunkt Puiga koolimajas ning 1996. aastal koliti sinna üle kogu raamatukogu. Vanas kohas jäi edasi tegutsema laenutuspunkt, mis suleti 2010. aasta lõpus.
Puiga raamatukogu nime kannab asutus alates 1. märtsist 2002.
Kruup

Kruup on teravilja (näiteks odra, nisu või hirsi) kooritud ja lihvitud tera.

Kasutumine

Kruupe kasutatakse toidu valmistamisel peamiselt pudruna või täiendava lisandina suppides ja ühepajatoitudes.
Linda Kardna

Linda Kardna (sündinud 13. juunil 1947) on eesti koorijuht ja muusikapedagoog
1966. aastal lõpetas ta Tallinna Muusikakooli koorijuhtimise eriala. 1971. aastal lõpetas Tallinna Riikliku Konservatooriumi koorijuhtimise eriala. 2004. aastal sai Eesti Muusikaakadeemia kooridirigeerimise eriala magistrikraadi.
Aastatel 1971–1974 oli ta Tallinna 39. Keskkooli muusikaõpetaja, 1974–1976 Eesti NSV Rahvaloomingu Maja muusikaline toimetaja. 1975. aastast Tallinna Pedagoogilise Instituudi muusika kateedri tunnitasuline õppejõud, aastatel 1976–1984 sama instituudi koolieelse kasvatuse kateedri õpetaja, 1985–1988 algõpetuse kateedri vanemõpetaja, 1988–1992 esteetilise kasvatuse kateedri vanemõpetaja, 1992. aastast muusikakasvatuse dotsent, aastatel 1992–2004 Tallinna Pedagoogikaülikooli muusikakasvatuse lektoraadi juhataja, seejärel 2015. aastani Tallinna Ülikooli Kunstide Instituudi muusika osakonna dotsent. 2015. aastast on ta Tallinna Ülikooli Balti filmi, meedia, kunstide ja kommunikatsiooni instituudi emeriitdotsent.
1975. aastast oli ta Tallinna Pedagoogilise Instituudi naiskoori, 1992–2005 Tallinna Pedagoogikaülikooli naiskoori, 2005–2013 Tallinna Ülikooli naiskoori dirigent.
Aastatel 1974–1998 oli ta Rapla Tarbijate Kooperatiivi segakoori (1988. aastast segakoor Cantus) dirigent.
Fritzlar

Fritzlar on rikkaliku ajalooga väike Saksa linn (15 000 elanikku) Schwalm-Ederi kreisis Põhja-Hessenis, 160 km Frankfurdist põhjas.
Linnal on keskaegne linnasüda, mis ümbritsetud arvukate vahitornidega linnamüüriga. 38 meetrit kõrge Hall torn ("Grauer Turm") on kõrgeim säilinud linnakaitsetorn Saksamaal. Esmakordselt aastal 1109 mainitud linna kaitsepühaku Püha Martini kivireljeefiga raekoda on vanim Saksamaal ikka veel esialgsel otstarbel kasutatav hoone. Gooti stiilis vana frantsiskaani kloostri kirik on tänapäeval protestantlik kihelkonnakirik ja kloostri teised hooned on muudetud nüüdisaegseks haiglaks. Paljud hooned linnakeskmes, peamiselt turuplatsi ümber, pärinevad 15.–17. sajandist ning on hoolikalt säilitatud või taastatud. Linnas domineerib imposantne romaani-gooti Püha Peetruse kirik 12.–14. sajandist.
Aastal 1974 võõrustas linn 14. Hessentagi festivali.
Arno Allan Penzias

Elulugu

Ta sündis Karl ja Justine Penziase (sündinud Eisenreich) pojana. Isal oli nahaäri.
Kui Arno oli 6-aastane, sattus ta nende laste hulka, kes operatsiooni Kindertransport käigus evakueeriti Suurbritanniasse. Hiljem õnnestus ka tema vanematel USA-sse põgeneda ja perekond asus elama New Yorki. 1946 omandas Penzias USA kodakondsuse.
Ta lõpetas 1951 Brooklyni Tehnikakõrgkooli ja sai 1954 New Yorgi linnakolledžist bakalaureusekraadi. Seejärel sai ta Columbia ülikoolist 1958 magistrikraadi ja 1962 doktorikraadi.
Umbes samal ajal läks ta tööle ettevõttesse Bell Labs, kus töötas järgnevad 37 aastat.

Reliktkiirguse avastamine

Aastal 1964 asus Arno Penzias koos Robert Woodrow Wilsoniga New Jerseys Bell Labsi raadioantenni abil Linnutee kiiratavate raadiolainete intensiivsust mõõtma. Nad avastasid mikrolainelise müra. Nende esimene hüpotees oli see, et see pärineb New Yorgist, aga nad pidid sellest loobuma, sest müra oli suunast sõltumatu. Antennide uurimine näitas, et need olid täis tuvisõnnikut, mida Penzias nimetas valgeks dielektriliseks materjaliks. Pärast seda, kui antennid olid puhastatud ja tuvid maha lastud (sealjuures kumbki väitis, et käsu tuvid maha lasta andis teine), jäi müra alles. Kui nad ei osanud müra seletada maapealsete allikate mõjuga, siis avaldasid nad oma avastuse. See müra osutus varasest Universumist pärinevaks reliktkiirguseks.

Isiklikku

Penziasel on poeg David ja kaks tütart, Mindy Penzias Dirks, kes on samuti doktorikraadi saanud, ja Shifra (Laurie) Weiss-Penzias, kes on rabi.
Guajaana mägismaa

Guajaana mägismaa on mägismaa Lõuna-Ameerika põhjaosas Orinoco ja Amazonase madaliku ning Guajaana rannikumadaliku vahel. Guajaana mägismaa paikneb Venezuela, Guyana, Suriname ja Prantsuse Guajaana lõunaosas ning Brasiilia põhjaosas.
Mägismaa pikkus on 1930 km ja kõrgus enamasti 300–1000 m.
Guajaana mägismaa kõrgemad osad on Pacaraima mäed (Roraima – 2875 m) ja Parima mäed (Marahuaca – 2579 m). Mägismaal asub ka maailma kõrgeim Angeli juga.
Vladimir Maljavin

Elulugu

Sündis 1950 Moskvas. 1972 lõpetas Ida Keelte Instituudi ja oli aasta internatuuris Singapuris. Pärast seda õpetas 14 aastat Moskva Riiklikus Ülikoolis. Seejärel töötas ta Teaduste Akadeemia allasutustes: algul Etnograafia Instituudis, siis Kaug-Ida Instituudis ja Inimese Instituudis. Teinud järjepidevalt uurimusi ja õpetanud Jaapanis, Hiinas, USA-s, Prantsusmaal ja mujal. Praegu Taiwani Tamkangi Ülikooli vene keele ja kirjanduse professor ning selle Vene Uuringute Instituudi direktor.
Acciaroli

Acciaroli on küla ja osavald Itaalias Salerno provintsis Pollica vallas.
Küla on tuntud muuhulgas selle poolest, et seal on erakordselt palju rohkem kui 100-aastaseks elanud inimesi.
Kandlemuusika ja rahvalikud laulud simmanile

Kandlemuusika ja rahvalikud laulud simmanile on Kandlemees Sander 2017. aastal ilmunud vinüülplaat (LP)
Wakulla maakond

Ajalugu

Maakond moodustati 1843. aastal.

Rahvastik

Elanike arv oli 2010. aasta rahvaloenduse järgi 30 776.
Brežnevi doktriin

Brežnevi doktriin oli Nõukogude Liidu välispoliitiline doktriin alates Praha kevadest 1968. aasta augustis kuni 1989. aastani. 
Nõukogude Liidu Kommunistliku Partei Keskkomitee peasekretär Leonid Brežnev ütles oma kõnes Poola Ühinenud Töölispartei 5. kongressil 13. novembril 1968,  et Nõukogude Liit takistab edaspidi kõigi vahenditega mõne riigi võimalikku väljaastumist Varssavi Lepingu Organisatsioonist ja katseid kõigutada kommunistide võimumonopoli ühes või teises riigis
Toivo Meikar

Toivo Meikar (sündinud 13. juunil 1947) on eesti metsandusajaloolane.
Washingtoni maakond (Illinois)

Washingtoni maakond (Washington County) on maakond USA-s Illinoisi osariigis. Geograafilised koordinaadid on 38° 21′ N, 89° 25′ W
Maakonna halduskeskus on Nashville.
Maakonna pindala on 1461 km², millest 3 km² moodustab veepindala.
Elanike arv oli 2010. aasta rahvaloenduse järgi 14 716. Aastal 2000 oli elanike arv 15 148.

Ajalugu

Washingtoni maakond moodustati 1818. aastal St. Clairi maakonna osast. Maakond sai nime esimese Ameerika Ühendriikide presidendi George Washingtoni järgi.
Nael (massiühik)

Nael (rahvusvaheline tähis lb, lühend ladinakeelsest sõnast libra 'kaal') on SI-süsteemi väline massi mõõtühik.
Lindprii

Lindprii, kui juriidiline mõiste, tähendab seaduse kaitse alt väljas olemist.
Ajalooliselt võis lindpriiks kuulutatut karistamatult taga kiusata või tappa. See oli üks rängemaid karistusi ja varases germaani õiguses asendas see sisuliselt surmanuhtlust. Lindpriiks kuulutamise praktikat tunti juba rooma õiguses ladinakeelse nimetuse homo sacer all ja seda kasutati läbi kogu keskaja.
Ulassaar

Ulassaar ehk Ulasrahu (eestirootsi keeles Olasäurn) on Lääne maakonnas Lääne-Nigula vallas Voosi kurgus asuv väike saar.
Saar kuulub Einbi (Enby) küla koosseisu ja selle pindala on 9,8 hektarit, rannajoone pikkus 2,3 kilomeetrit. Ulassaarega on kokku kasvanud Silgurahu.
Saare koordinaadid on 59° 1′ N, 23° 25′ E. Saar asub Ramsi poolsaare looderannikul, Ramsi neemest 2 km lõunas. Saare loodeotsas on kaks maasäärt. Saarel kasvab rohttaimestikku ja võsa.
Tytti Tuppurainen

Tytti Tuppurainen (sündinud 18. veebruaril 1976 Oulus) on Soome poliitik, alates 6. juunist 2019 Soome Euroopa asjade minister Antti Rinne valitsuses.
Ta kuulub Soome Sotsiaaldemokraatlikku Parteisse. 
Ta on Eduskunna liige alates 2011. aastast. Eduskunna valimistel kogus ta 2011. aastal 5313 häält ja 2007. aastal 2791 häält.
2004, 2008 ja 2012 valiti ta Oulu linnavolikogu liikmeks.
Jari Lindström

Isiklikku

Ta on abielus ja on ühe lapse isa.
Holmesi maakond (Ohio)

Ajalugu

Holmesi maakond moodustati 20. jaanuaril 1824. aastal Coshoctoni, Tuscarawasi ja Wayne'i maakonna osadest. Maakond sai nime briti ohvitseri Andrew Holmesi järgi.